**INSTITUT ZA ETNOLOGIJU I FOLKLORISTIKU**

**Šubićeva 42, 10 000 Zagreb**

**E-mail:** [**institut@ief.hr**](mailto:institut@ief.hr)

Na temelju Programskog ugovora zaključenog s Ministarstvom znanosti i obrazovanja dana 8. prosinca 2023. (urbroj: 9-03-01/18-23-03) te Odluke Znanstvenog vijeća Instituta za etnologiju i folkloristiku *(dalje u tekstu: Institut)* od 7. svibnja 2024. godine (urbroj: 6-01-01/04-24-01), a u skladu s člankom 40. stavkom 2. Zakona o visokom obrazovanju i znanstvenoj djelatnosti ("Narodne novine", br. 119/2022 – *dalje u tekstu: Zakon*) i člankom 48. stavkom 2. Statuta, Institut raspisuje

**NATJEČAJ**

za popunu sistematiziranog radnog mjesta

* suradničko radno mjesto višeg asistenta/više asistentice u znanstvenom području humanističkih znanosti, polje etnologija i antropologija, uža specijalnost: multimodalna antropologija, vizualna antropologija, antropologija migracija - 1 izvršitelj/ica na određeno vrijeme u trajanju najdulje četiri godine.

Kandidati trebaju ispunjavati opće uvjete za zasnivanje radnog odnosa kao i uvjete propisane odredbama članka 39. stavka 7. Zakona o visokom obrazovanju i znanstvenoj djelatnosti, stečen akademski stupanj doktora znanosti u području humanističkih znanosti, polje etnologija i antropologija te obranjenu doktorsku disertaciju iz polja etnologije i antropologije.

Uz pisanu prijavu kandidati za radno mjesto moraju priložiti: životopis s opisom dosadašnjeg rada, presliku potvrde o obrani doktorske disertacije i bibliografiju.

Na temelju čl. 13. Zakona o ravnopravnosti spolova na oglas se mogu javiti osobe oba spola.

Pristupnici koji se pozivaju na pravo prednosti prilikom zapošljavanja sukladno:

1) čl. 102. Zakona o hrvatskim braniteljima iz Domovinskog rata i članovima njihovih obitelji,

2) čl. 9. Zakona o profesionalnoj rehabilitaciji i zapošljavanju osoba s invaliditetom,

3) čl. 47 Zakona o civilnim stradalnicima iz Domovinskog rata,

uz pisanu prijavu na natječaj i dokaze o ispunjavanju uvjeta, dužni su priložiti i sve potrebne dokaze prema navedenim Zakonima. Popis dokaza za pristupnike koji se pozivaju na pravo prednosti sukladno Zakonima navedenim pod 1) i 3) dostupan je na poveznici na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>

**Rok za podnošenje prijava na natječaj:** 30 dana od njegove objave u „Narodnim novinama“, mrežnim stranicama Hrvatskog zavoda za zapošljavanje, na mrežnim stranicama Instituta te na službenom internetskom portalu za radna mjesta Europskoga istraživačkog prostora.

Prijave na natječaj i dokazi o ispunjavanju kriterija podnose se isključivo u elektroničkom obliku, u objedinjenome dokumentu u PDF obliku na e-adresu: [**institut@ief.hr**](mailto:institut@ief.hr) s obaveznom naznakom u predmetu poruke „Za natječaj“.

Nepotpune i nepravodobne prijave neće se razmatrati.

O rezultatima izbora pristupnici će biti obaviješteni u roku od 8 dana od donošenja odluke o izboru.

Natječaj se provodi sukladno odredbama Pravilnika o raspisivanju i provedbi javnih natječaja koji je dostupan na poveznici <https://www.ief.hr/wp-content/uploads/2019/12/Pravilnik-o-raspisivanju-i-provedbi-javnih-natjecaja-IEF.pdf>.

Institut za etnologiju i folkloristiku